Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: minőségfejlesztéséről szóló 3/2002. (II. 15.) OM rendelet 10–14/F. §-ban meghatározott
Paragraph Index: 959

2008. január 1-jétől külön törvény szerint kötelező besorolás és az ahhoz kapcsolódó garantált illetményszintek eléréséhez szükséges illetménynövelés összege, de legalább a közalkalmazotti illetménytábla, a közalkalmazotti pótlékalap, valamint a köztisztviselői illetményalap növekedés 60%-a. A középfokú képesítést igénylő munkakörben dolgozók esetében, ahol a garantált bérminimum magasabb az illetményrendszerekben meghatározottnál, ott a garantált bérminimumokat kell figyelembe venni a támogatás kiszámítása során. A támogatás folyósítása a felmérést követő első ütemben halmozott időarányosan, majd havonta egyenlő részletekben a nettó finanszírozás keretében történik. A központi költségvetés a felmérés eredményének megállapításáig a bérfizetési időpontokhoz igazodóan előleget biztosít. Az előleget az önkormányzat a 2008. január 1-jei statisztikai létszámára figyelemmel a Magyar Államkincstáron keresztül 2008. január 10-éig igényli elszámolási kötelezettség mellett. Az előleg a támogatás első ütemű folyósításakor kerül elszámolásra. Amennyiben az előleg magasabb a felmérés alapján az önkormányzatot megillető támogatás időarányos részénél, úgy a túllépés teljes összegét az önkormányzat – a visszafizetés napjáig a 20% feletti túllépésre számított kétszeres jegybanki alapkamattal terhelten – visszafizeti. A támogatási igény felméréséről, a folyósítás és az elszámolás rendjéről a Kormány 2008. február 28-áig rendeletet ad ki. 2007/183. szám

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes